wickkiey/tamil-wikipedia-markdown huggingface dataset:
# ஹென்றி விவியன் டெரோசியோ


**ஹென்றி லூயிஸ் விவியன் டெரோசியோ** அல்லது **ஹென்றி விவியன் டெரோசியோ** (Henry Louis Vivian Derozio, 18 ஏப்ரல் 1809 – 26 திசம்பர் 1831) என்பவர் பத்தொன்பதாம் நூற்றாண்டில் வாழ்ந்த ஓர் இந்தியக் கவிஞர், கல்கத்தா இந்துக் கல்லூரியின் உதவி தலைமை ஆசிரியர் மற்றும் புரட்சிகர சிந்தனையாளர். பத்தொன்பதாம் நூற்றாண்டில் மேற்கத்திய கல்விமுறையை இந்தியாவில் பரப்பியவர்களுள் குறிப்படத்தக்கவரும் முன்னோடியும் ஆவார். இவரது மாணவர்கள்கள் டெரோசியன்கள் அல்லது இளம் வங்காளிகள் என்று அழைக்கப்பட்டனர். அவர் தமது மாணவர்களுடன் மேற்கொண்ட இயக்கத்தில் பெண்கல்வி, பெண்ணுரிமை போன்றவற்றிற்கு ஆதரவாகக் குரல் எழுப்பினார். சிலை வழிபாடு, சாதிமுறை மற்றும் மூடபழக்கவழக்கங்களைச் சாடினார். காலரா நோய் பாதிப்பினால் 1831 ஆம் ஆண்டு காலமானார்.  

15 திசம்பர் 2009 இல் அவரின் நினைவாக ஓர் அஞ்சல்தலையை இந்திய அரசு வெளியிட்டது.
# காசூவாலா சட்டமன்றத் தொகுதி



**காசூவாலா சட்டமன்றத் தொகுதி** *(Khajuwala Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பிகானேர் மாவட்டத்தில் அமைந்துள்ளது. காசூவாலா, பிகானேர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியலினத்தை சேர்ந்த வேட்பாளர்களுக்காக ஒதுக்கப்பட்டுள்ளது.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2008 | விசுவநாத் | rowspan=2 | பாரதிய ஜனதா கட்சி</br> |
| 2013 |  |  |  |
| 2018 | கோவிந்த் ராம் | இந்திய தேசிய காங்கிரசு</br> |  |
| 2023 | விசுவநாத் மேக்வால் | பாரதிய ஜனதா கட்சி</br> |  |

## தேர்தல் முடிவுகள்
### 2023
# சாத்னி அருவி

**சாத்னி நீர்வீழ்ச்சி** (சாத்னிஹாக் அருவி என்றும் அழைக்கப்படுகிறது) ஜார்கண்ட் மாநிலத்தில் குமுலா மாவட்டத்தில் உள்ள ராஜதீரா கிராமத்திலிருந்து 3 கி.மீ. (1.9 மைல்) தொலைவில் உள்ளது**.**  

## அருவி
இது 60 மீட்டர் (200 அடி) சான்க் ஆற்றின் மீது செங்குத்தாக விழுகிறது. இது ஒரு பாம்பு வகை நீர்வீழ்ச்சி என்று குறிப்பிடப்படுகிறது மற்றும் ஒரு பிரபலமான சுற்றுலா இடமாக உள்ளது அதன் சுற்றுப்புறம் கண்கவர் குன்றுகளாலும், காடுகளாலும், நீரோடைகளாலும் ஆனது  

## வரலாறு
ஒரு காலத்தில், சாத்னி அருவியில்   வைர சுரங்கங்கள்  இருந்தன. இந்த சுரங்கங்கள் பதினாறாவது மற்றும் பதினேழாம் நூற்றாண்டுகளில் பல பெரிய மற்றும் நல்ல வைர  கற்களை வழங்கின.  

## போக்குவரத்து
இது நேதர்ஹாட்டிலிருந்து 35 கிலோமீட்டர் (22 மைல்) தொலைவில் உள்ள்து.  

## மேலும் காண்க
- List of waterfalls in India
- List of waterfalls in India by height
# பொய்யுண்டார்குடிகாடு



**பொய்யுண்டார்குடிகாடு (Poyyundarkudikadu)**  கிராமம்,  ஒரத்தநாடு வட்டம், தஞ்சாவூர் மாவட்டம்,  தமிழ்நாடு மாநிலம், இந்தியாவில் அமைந்துள்ளது  

## மக்கள்தொகை
2001 மக்கள் தொகை கணக்கெடுப்பின்படி, பொய்யுண்டார்குடிகாடு கிராமத்தின் மொத்த மக்கள் தொகை எண்ணிக்கை 1224 ஆகும். இதில் 620 ஆண்களும், 604 பெண்களும் உள்ளனர். பாலின விகிதம் 974 ஆகவும், எழுத்தறிவு  விகிதம் 63.37 ஆகவும் உள்ளது.  

## மேற்கோள்
# பிரிடின் காரப்போலி



பிரிடின் காரப்போலி (**Pyridine alkaloids**) என்பது ஆல்கலாய்டுகளின் ஒரு பிரிவு ஆகும். இது நைட்ரஜன் கொண்ட இரசாயன பொருள் ஆகும். இது தாவரங்களில் பரவலாகக் காணப்படுகிறது. இவற்றில் ஒரு பிரிடின் வளையம் இருக்கும். இது  

நிகோடின் (nicotine) மற்றும் அனாபசின் (anabasine) ஆகியவற்றை உள்ளடக்கியதாகும். இது நிகோடியானா (*Nicotiana*) மற்றும் புகையிலை (tobacco) ஆகிய தாவரங்களில் காணப்படுகிறது.  

## மேற்கோள்கள்:
# தோட்டக்காடு, தஞ்சாவூர்



**தோட்டக்காடு (Thottakadu)** என்பது இந்தியாவின் தமிழ்நாடு மாநிலத்தில் தஞ்சாவூர் மாவட்டம் தஞ்சாவூர் வட்டத்தில் அமைந்துள்ள கிராமம் ஆகும்.  

## மக்கள்தொகை
2011 மக்கள்தொகை கணக்கெடுப்பின்படி, தோட்டக்காடு கிராமத்தின் மக்கள் தொகை 1582 ஆகும். இதில் 791 ஆண்கள் மற்றும் 791 பெண்கள் உள்ளடங்குவர்.  

தோட்டக்காடு கிராமத்தில் 0-6 வயதுடைய குழந்தைகளின் மக்கள் தொகை 145 ஆகும், இது கிராமத்தின் மொத்த மக்கள் தொகையில் 9.17% ஆகும். தோட்டக்காடு கிராமத்தின் சராசரி பாலின விகிதம் 1000 ஆகும், இது தமிழ்நாட்டின் மாநில சராசரியான 996 ஐ விட அதிகம். மக்கள் தொகை கணக்கெடுப்பின்படி தோட்டக்காடுக்கான குழந்தை பாலின விகிதம் 933 ஆகும், இது தமிழக சராசரியான 943 ஐ விடக் குறைவு.  

தமிழகத்தை விட தோட்டக்காடு கிராமத்தின் எழுத்தறிவு விகிதம் அதிகம். 2011 ஆம் ஆண்டில், தோட்டக்காடு கிராமத்தின் எழுத்தறிவு விகிதம் 83.51% ஆக இருந்தது, இது தமிழ்நாட்டின் எழுத்தறிவு விகிதமான 80.09% ஐ விட அதிகம். தோட்டக்காடு பகுதியில் ஆண்களின் எழுத்தறிவு விகிதம் 91.20% ஆகவும், பெண்களின் எழுத்தறிவு விகிதம் 75.87% ஆகவும் உள்ளது.  

## மேற்கோள்
# பிகானேர் மேற்கு சட்டமன்றத் தொகுதி



**பிகானேர் மேற்கு சட்டமன்றத் தொகுதி** *(Bikaner West Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பிகானேர் மாவட்டத்தில் அமைந்துள்ளது. இது பிகானேர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2008 | கோபால் கிருசுணன் | rowspan=2 | பாரதிய ஜனதா கட்சி</br> |
| 2013 |  |  |  |
| 2018 | புலகி தாசு கல்லா | இந்திய தேசிய காங்கிரசு</br> |  |
| 2023 | செதானந்த் வியாசு | பாரதிய ஜனதா கட்சி</br> |  |

## தேர்தல் முடிவுகள்
### 2023
# மூன்று வகை மின்சுற்றுகள்


மின்னுாட்டம் பாய்வதற்கு மூடப்பட்ட மின்கடத்தும் சுற்றுப்பாதை தேவை. இதை உருவாக்க மின்கலம் அல்லது மின்கலன்கள் , மின்பொத்தான், மின்விளக்கு இவை அனைத்தும் கடத்துக்கம்பிகளால் இணைக்கப்பட்ட ஒரு சுற்று. இந்த மூடப்பட்ட சுற்றே மின்சுற்று ஆகும்.  
### எளிய மின்சுற்று
ஒரு மின்கலம் ஒரு மின்விளக்கு மற்றும் ஒரு மின்பொத்தான் ஆகியவைக் கொண்ட சுற்று எளிய மின்சுற்று. இங்கு மின்பொத்தான் மூலம் மின்சுற்று மூடப்படும்போது மின்விளக்கு எாிகிறது. ஏனெனில் மின்னோட்டம் பாய்வதற்கு ஒரு தாெடா்ச்சியான மூடப்பட்ட பாதை இருக்கிறது.  
#### தாெடா் மின்சுற்று
ஒவ்வொரு மின்விளக்கின் முனையும் மற்றொரு மின்விளக்கின் முனையோடு தாெடா்ச்சியாக இணைக்கப்பட்டு இருப்பது தொடா் மின்சுற்று. இதில் மின்னோட்டம் ஒரே திசையில் பாய்கிறது. அனைத்து மின்விளக்குகள் வழியாகவும் ஒரே அளவு மின்னோட்டம் பாய்கிறது.  
##### பக்க இணைப்பு சுற்று
ஒவ்வொரு மின்விளக்கும் தனித்தனியாக மின்கம்பிகள்மூலம் மின்கலத்தின் இருமுனைகளிலும் இணைக்கப்பட்டுள்ளன. இத்தகைய மின்சுற்றில் ஒவ்வொரு மின்விளக்கின் வழியாகவும் வெவ்வேறு அளவு மின்சாரம் பாய்கிறது.  
## மேற்கோள்

மின்னியலும் காந்தவியலும்- டி.சி.தயாள்
# ஹெர்பெர்ட் ஹார்ட்லி


**ஹெர்பெர்ட் கென்ட் ஹார்ட்லி** (Herbert Kent Hartley, 1908-1986) ஒரு தொழில்துறை வேதியியலாளர். இவர் இங்கிலாந்தில் பாலியூரிதேன் பயன்பாட்டில் முன்னோடியாகத் திகழ்ந்தமைக்காக, நெகிழி மற்றும் மீளி நிறுவனத்தின் தங்கப்பதக்கத்தைப் பெற்றவர். இரண்டாம் உலகப் போரின் பொழுது ஒட்டும் தன்மையுடைய வெடிகுண்டிற்கான பிசினை உருவாக்கினார்.  

இவர் ஒரு சீரிய மலையேறும் வீரராவார். மான்செஸ்ட்ர் பல்கலைகழகத்தில் மலையேற்றக் குழுவை நிறுவியும், மலையேற்ற மீட்புக்குழுவின் செயளாலளராகப் பணியாற்றியும், மலையேற்றச் சுமைதூக்கும் குழுவின் தலைவராகச் செயல்பட்டும் இவ்விளையாட்டை இங்கிலாந்தில் நிலைநாட்டினார்.  

சக மலையேற்ற வீரர், ஃப்ரான்க் சாலரி, *தி ஆல்பைன் சஞ்சிகையில்*, தன் இரங்கல் செய்தியில், ஹார்ட்லியை இங்ஙனம் புகழ்கிறார்:
# மாளவிகா சருக்கை



**மாளவிகா சருக்கை** (*Malavika Sarukkai*) பரத நாட்டியத்தில் சிறப்பு வாய்ந்த ஒரு இந்திய மரபுசார் நடனக் கலைஞா் ஆவார். இவர் 2002 ஆம் ஆண்டு சங்கீத் நாடக அகாதமி விருதினை பெற்றார். 2003 ஆம் ஆண்டில் இந்தியாவின் நான்காவது உயர்ந்த இந்திய குடிமகன் விருதான பத்ம சிறீ விருதை பெற்றார்.  

## பிறப்பும், பயிற்சியும்
தென்னிந்திய மாநிலமான தமிழ்நாட்டில் 1959 ஆம் ஆண்டு இவர் பிறந்தார். கல்யாணசுந்தரம் பிள்ளை (தஞ்சாவூர் பள்ளி) மற்றும் இராசரத்தினம் (வாசுவாகூர் பள்ளி) ஆகியோாின் கீழ் பயிற்சி பெற்றார். புகழ்பெற்ற குருஸ், கெலுசரன் மஹபத்ரா மற்றும் ரமணி ரஞ்சன் ஜெனா ஆகியோாிடம் இருந்து ஒடிசி கற்றாா்.  

## பரத நாட்டியத்திற்கான பங்களிப்புகள்
இவர் இந்தியாவின் பல இடங்களிலும் மற்றும் வெளிநாடுகளில் லிங்கன் சென்டர் ஃபார் தி பெர்பார்மிங் ஆர்ட்ஸ், நியூயார்க், ஜான் எஃப். கென்னடி சென்டர் ஃபார் தி பெர்பார்மிங் ஆர்ட்ஸ் மற்றும் சிகாகோவிலும் தனது நடனத்தை நிகழ்த்தியுள்ளார்.  

## விருதுகள் மற்றும் அங்கீகாரங்கள்
2002 இல் இந்திய அரசாங்கத்தால் சங்கீத நாடக அகாதமி விருது மாளவிகா சருக்கைக்கு வழங்கப்பட்டது. அவருக்கு தமிழ்நாடு அரசின் சார்பில் கலைமாமணி பட்டம் வழங்கப்பட்டுள்ளது. மிருணாளினி சாராபாயி விருது, நிருத்யசூடாமணி பட்டம், சமஸ்கிருதி விருது மற்றும் ஹரிதாஸ் சம்மேளன விருது மியூசிக் அகாதெமியின் கலா ஆச்சர்யா விருது போன்ற பிற விருதுகளையும் பெற்றுள்ளார். 2003 ஆம் ஆண்டில், பத்மசிறீ விருது பெற்றார்.  

## மேற்கோள்
# சுஜாதா ராம்துரை


**சுஜாதா இராம்துரை** *(Sujatha Ramdorai)* என்பவர் கனடாவின் பிரித்தானிய கொலம்பியா பல்கலைக் கழகத்தில் கணிதப் பேராசிரியராகவும், கனடா ஆராய்ச்சிக் குழுவின் தலைவராகவும் பணியாற்றி வருகிறார். முன்னதாக டாட்டா அடிப்படை ஆராய்ச்சி கழகத்தில் ஒரு பேராசிரியராக பணியாற்றினாா்.இவர் இயற்கணித கோட்பாட்டின் மீதான தனது பணிக்காக அறியப்பட்ட ஒரு இயற்கணித எண் கோட்பாட்டாளர் ஆவார். 2006ஆம் ஆண்டில் கௌரவமான "சர்வதேச இயற்பியல் கோட்பாட்டு மைய இராமானுஜன் பரிசை" வென்ற முதல் இந்தியரும், 2004ஆம் ஆண்டில் இந்திய அரசாங்கத்தின் விஞ்ஞான துறைகளில் மிக உயர்ந்த கௌரவமான விருதான "சாந்தி ஸ்வரூப் பட்நாகர் விருதையும் பெற்றவா் ஆவார்.  

சுஜாதா இராம்துரை 2007 ஆம் ஆண்டு முதல் 2009 வரை தேசிய அறிவு ஆணையத்தின் உறுப்பினராக இருந்தார். தற்போது இவர் பிரதமரின் அறிவியல் ஆலோசனைக் குழுவில் உறுப்பினராக இருந்து 2009 ஆம் ஆண்டு முதல் தேசிய அமைப்பின் உறுப்பினராகவும் உள்ளார். இவர் கோனிட் சோராவின் ஆலோசனைக் குழுவிலும் இருக்கிறார். [4] புனேவில் உள்ள இந்திய கல்வி அறிவியல் மற்றும் ஆராய்ச்சி நிறுவனத்தில் ஒரு துணைப் பேராசிரியர் பதவி வகித்தார்.  

## கல்வி

பெங்களூரிலுள்ள புனித சூசையப்பர் கல்லூரியில் 1982 ஆம் ஆண்டில் அவர் தனது இளங்கலை பட்டப் படிப்பை நிறைவு செய்தார். பின்னர் 1985 ஆம் ஆண்டில் அண்ணாமலை பல்கலைக்கழகத்தின் தொலைதூரக்கல்வி மூலம் தனது முதுகலை பட்டத்தைப் பெற்றாா். பின்னர் டாடா அடிப்படை ஆராய்ச்சி நிறுவனத்தில் இராமன் பரிமலாவின் மேற்பார்வையில் 1992 ஆம் ஆண்டு தனது முனைவா் பட்டத்தைப் பெற்றாா். இவரது ஆராய்சி "உண்மையான மேற்பரப்புகள் மற்றும் உண்மையான வடிவவியலின் விட் குழுக்கள்" என்பதாகும்.  

## கணித பங்களிப்புகள்

கோட்சு, புக்கியா, கதோ மற்றும் வெனாசோப் ஆகியோருடன் இணைந்து இவாசாவா கோட்பாட்டின் பிரதான உந்துதலின் ஒரு பரிமாற்ற பதிப்பை இவர் உருவாக்கியிருந்தார். அதன் தோற்றம் ஜப்பானிய கணிதவியலாளரான கென்சிச்சி இவாசாவாவின் "இவாசாவா கோட்பாடு"ன் படைப்புகளில் உள்ளது.
# பைகனெர் கிழக்கு

**பிகானர் கிழக்கு சட்டமன்ற தொகுதி** ராஜஸ்தான் சட்டமன்றத் தொகுதிகளில் பிகானர் (லோக் சபா) சட்டமன்றத் தொகுதியில் ஒன்று.  

பிகானர் கிழக்கு தொகுதியில் அனைத்து வாக்காளர்களுக்கும் பிகானர் மாநகராட்சி வார்டுகள், 5 முதல் 13, 20, 22 முதல் 28, 36 முதல் 43 மற்றும் 50 முதல் 52 வரை, ஐ.எல்.ஆர்.சி. பிகானரின் பட்வார் வட்டம் பிகானர் மற்றும் கங்காஷஹார் ஆகியவை அடங்கிம்  

| 1. 2008 | சித்தி குமாரி | பாரதீய ஜனதா கட்சியின் |  |
| --- | --- | --- | --- |
| 2. 2013 | சித்தி குமாரி | பாரதீய ஜனதா கட்சியின் | } |
# ஒலிம்பிக்கில் இலங்கை


**ஒலிம்பிக்கில் இலங்கை** (*Sri Lanka at the Olympics*) என்பது ஒலிம்பிக் விளையாட்டுகளில் இலங்கையின் இதுவரையிலான பங்கேற்புகளைப் பற்றியதாகும்.  

1948 ஆம் ஆண்டு ஒலிம்பிக் போட்டிகளில் முதன்முறையாக இலங்கை பங்கேற்றதுடன் 1976 ஆம் ஆண்டு ஒலிம்பிக் போட்டி  தவிர, ஒவ்வொரு கோடைகால ஒலிம்பிக் போட்டிகளுக்கும் ஒரு குழுவை அனுப்பியுள்ளது. குளிர்கால ஒலிம்பிக் போட்டிகளில் இதுவரை இலங்கை பங்கேற்கவில்லை. இலங்கை தடகள விளையாட்டு வீரர்கள் இதுவரை இரண்டு ஒலிம்பிக் வெள்ளி பதக்கங்களைப் பெற்றுள்ளனர்.  

இலங்கை தேசிய ஒலிம்பிக் குழுவானது  1937 ஆல் உருவாக்கப்பட்டது. அதே ஆண்டில் சர்வதேச ஒலிம்பிக் கமிட்டியால் அங்கீகரிக்கப்பட்டது. இந்நாடு 1972 வரை சிலோன் (நாட்டின் குறியீடு "CEY") என குறிப்பிடப்பட்டது.  

## பதக்கப் பட்டியல்
### போட்டிகள் வாரியான பதக்கப் பட்டியல்
| வெண்கலம் | மொத்தம் |  |  |  |
| --- | --- | --- | --- | --- |
| align= | 0 | 1 | 0 | 1 |
| align= | 0 | 1 | 0 | 1 |

### விளையாட்டுக்கள் வாரியான பதக்கங்கள்
| வெண்கலம் | மொத்தம் |  |  |  |
| --- | --- | --- | --- | --- |
| align= தடகளம் | 0 | 2 | 0 | 2 |

## பதக்கம் வென்றவர் பட்டியல்
| டங்கன் உவைட் | தடகளம் | ஆண்கள் 400 மீட்டர் தடை தாண்டல் |  |
| --- | --- | --- | --- |
| சுசந்திகா ஜயசிங்க | தடகளம் | பெண்கள் 200 மீட்டர் | } |
# மேக்னலியம்

**மேக்னலியம்** (*Magnalium*) ஒரு அலுமினிய உலோகக் கலவையாகும். அலுமினியத்தோடு மக்னீசியம், சிறிய அளவில்  நிக்கல் மற்றும் வெள்ளீயம் ஆகியவை கலந்த உலோகக் கலவையாகும். குறிப்பிட்ட பயன்பாடுகளுக்குத் தேவையான, குறைந்த அரிமான எதிர்ப்புத்திறன் கொண்ட சில உலோகக் கலவைகள், 50% வரை மெக்னீசியத்தைக் கொண்டிருக்கலாம். இது பொறியியல் மற்றும் வாணவெடித்தொழில்களில் பயன்படுத்தப்படுகிறது.  

## பண்புகள்
குறைவான அளவிலான (சுமார் 5%) மக்னீசியம் கொண்ட உலோகக்கலவைகள், அதிக வலிமை, அதிக அரிமான எதிர்ப்பு மற்றும் தூய அலுமினியத்தை விட குறைந்த அடர்த்தி ஆகியவற்றை வெளிப்படுத்துகின்றன. இத்தகைய கலவைகள் தூய அலுமினியத்தை விட எளிதாக உலோக பற்றவைப்புச் செய்ய வாய்ப்புள்ளவையாகவும், வேலைகளுக்கு எளிதில் பயன்படக்கூடியவையாகவும் இருக்கின்றன. அதிக அளவு மக்னீசியம் (சுமார் 50%) கொண்டிருக்கும் உலோகக்கலவைகள்  அலுமினியத்தை விட  மிகவும் எளிதில் நொறுங்கக்கூடியவையாகவும், அரிமானத்திற்கு உள்ளாகக்கூடியவையாகவும் உள்ளன.  

## பயன்கள்
பொதுவாக இந்தக் கலப்புலோகம் அலுமினியத்தை விட விலை உயர்ந்ததாக இருந்தாலும், குறைந்த அளவு மக்னீசியத்தை கொண்டிருக்கும் உலோகக்கலவைகளின் அதிக வலிமை, குறைந்த அடர்த்தி மற்றும் அதிக பணித்திறன் ஆகியவை வானூர்தி மற்றும் தானுந்து வாகனங்களின் உதிரிபாகங்களில் பயன்படுத்துவதற்கு வழிவகுக்கிறது.  

ஐம்பது விழுக்காட்டிற்கும் (50%) அதிகமாக மக்னீசியத்தைக் கொண்டுள்ள உலோகக்கலவைகள் எளிதில் நொறுங்கக்கூடியவையாகவும், எளிதில் அரிக்கப்படுபவையாகவும் உள்ளன. இதன் காரணமாக, இத்தகைய உலோகக்கலவைகள் பொறியியல் சார்ந்த பயன்பாடுகளுக்கு பொருத்தமற்றவையாக உள்ளன. இருப்பினும், இத்தகைய உலோகக்கலவைகள் தூளாக்கப்படும் போது உருவாகும் எரியக்கூடிய தன்மை, தூய மக்னீசியத்தை விட அதிகமான அரிமான எதிர்ப்புத் தன்மை, தூய அலுமினியத்தைக் காட்டிலும் அதிக வினைபடுதன்மை ஆகிய பண்புகள் இவற்றை வாணவெடித்தொழிலில் தீப்பொறிகளை உருவாக்கும் உலோக எரிபொருளாகப் பயன்படுத்தக் காரணமாக இருக்கின்றன. மேக்னலியம் தூளும் கூட படபடவென்ற ஒலியுடன் எரியும் தன்மை கொண்டது. இது தானாகவே எரிக்கப்படும் போது, மக்னீசியத்தின் வினைபுரியும் தன்மை மற்றும் அலுமினியத்தின் நிலைத்தன்மை ஆகியவற்றுக்கிடையே ஒரு நடுவுநிலையைக் கொண்டுள்ளது. ஏற்கெனவே கூறியபடி, வாணவெடித்தொழிலில் இந்த உலோகக்கலவை பயன்படுத்தப்படுவதில் உள்ள  மற்றுமொரு வசதி இதன் நொறுங்கும் தன்மையாகும். இதை எளிதில் சுத்தியால் உடைத்து, பயன்படுத்தக்கூடிய அளவிலான துாளாக, ஒரு அரவை இயந்திரத்தில் நொறுக்கி விடலாம். இதை குண்டு ஆலையில் மிக நுண்ணிய தூளாக ஒரு சில மணி நேரங்களில் அரைத்து விடலாம். அலுமினியத்தை இவ்வாறு பயன்படுத்த வேண்டுமானால் ஒரு சில நாட்களாகலாம்.  

ஒரேயளவு தூளாக்கப்பட்ட அலுமினியத்தூளோடு ஒப்பிடும் போது, மேக்னலியத்தூள் மிகவும் சக்தி வாய்ந்ததாக இருக்கிறது, மக்னீசியத்திற்குத் தேவையான முன்னெச்சரிக்கை நடவடிக்கைகள் இதற்கும் எடுத்துக்கொள்ளப்பட வேண்டும். இவை ஈரப்பதம் மற்றும் மற்ற சேர்மங்களுடன் (போரிக் அமிலம் மற்றும் அம்மோனியம் கலவைகள்) இணக்கமின்மை போன்ற ஆபத்துக்களையும் கொண்டவையாகும். இது தராசின் சட்டம் மற்றும் ஒளிக்கருவிகள் தயாரிப்பிலும் பயன்படுத்தப் படுகின்றன.
# கூழ் ஊற்றுதல் விழா

**கூழ் ஊற்றுதல் விழா** என்பது ஊர் மக்கள் குடங்களில் கூழுடன் கோயிலுக்குச் சென்று அம்மனுக்கு கூழ் படைப்பது ஆகும். இதனை கூல் வார்த்தல் விழா என்றும் அழைப்பர்.  

கோடைக் காலத்தில் இவ்விழா நடைபெறுகிறது. இவ்விழா வெப்பத்தின் தாக்கத்தை குறைப்பதற்காக நடைபெறுகிறது. சித்திரை மாதத்திலும் ஆடி மாதத்திலும் கூழ் ஊற்றும் விழா மாரியம்மன் கோவிலில் நடத்தப்படுகிறது.  

# விழா முன்னேற்பாடு
விழாவுக்கு முதல்நாள் காலையில் ஊரிலுள்ள ஒவ்வொரு வீட்டினரும் அவரவர் தேவைக்கேற்ப கேழ்வரகு (அ) கம்பு மாவு எடுத்துக்கொண்டு நீரிட்டுக் கரைத்து புளிக்க வைப்பர். அன்று மாலை புதுப்பானையில் முக்கால் பாகம் நீரிட்டு அடுப்பில் வைத்து கொதிக்கவிட்டு கேழ்வரகு மாவு அல்லது கம்பு மாவை ஊற்றி துழவி கூழாக்குவர். கூழ் வெந்தபின் கூழினை நன்கு ஆறவிடுவர்.  

# பூசைப்பொருட்கள்
வெற்றிலை, பாக்கு, கற்பூரம், பத்தி,நல்லெண்ணெய், மாவிளக்கு மாவு, தேங்காய்.  

# பூசைக்குடம்
மண் (அ) பித்தளை குடத்தை நன்கு கழுவி திருநீறு பட்டையும் குங்குமப் பொட்டும் இடுவர். குடத்தின் கழுத்தில் வேப்ப மாலை கட்டுவர்.  

# பூசைசெய்தல்
விழா நாளன்று காலை ஆறிய கூழினை நீர்விட்டுக் கரைத்து பூசைக்குடத்தில் நிரப்புவர். அதில் நறுக்கிய வெங்காயத்தையம் தயிரையும் கலப்பர். அக்கூழினை நடுவீட்டில் படையலிட்டு மாவிளக்கு ஏற்றியபின் பத்தி-சூடம் ஏற்றி, தேங்காய் உடைத்தை பூசைசெய்வர். அப்படையலை வீட்டினர் அனைவரும் உண்டு மகிழ்வர்.  

# ஊர்வலம்
விழா அன்று நண்பகல் ஒரு மணி அளவில் அக்கினி சட்டி ஊர்வலத்துடன் பறை அடித்துக்கொண்டு கோயிலிலிருந்து புறப்பட்டு வலமிருந்து இடமாக ஊரைச்சுற்றி வருவர். அவருடன் ஊரிலுள்ள ஒவ்வொரு வீட்டினரும் கூழ்குடத்தை தலையில் சுமந்துகொண்டு மாரி மற்றும் கங்கை அம்மன் கோயிலுக்கு வந்து சேர்வர். அங்கு கோயில் முன் அமைக்கப்பட்டுள்ள பந்தலின் கீழ் இறக்கி வைப்பர்.  

# கூழ் ஊற்றுதல்
பம்பை, உடுக்கை அடித்து அம்மனை வணங்கி கூழுடன் சூடமேற்றி தேங்காய் உடைத்து வழிபடுவர். வழிபாடு முடிந்தவுடன் படைத்த கூழினை ஊர்த் தொழிலாளிகளுக்கு பிரித்துக் கொடுத்து, பின் மற்றவர்களுக்கும் அளித்து "சமபந்தி உணவு" நடத்துவர்.  

- துணை நுால்:பெண்ணிய நோக்கில் செஞ்சி நாட்டுபடபுற அம்மன் தெய்வங்கள், ஜோதிராஜன் பதிப்பகம், ஓசூர், 2008.
- பார்வை நுால்:துளசி.இராமசாமி,நெல்லை மாவட்ட நாட்டுப்புறத்தெய்வங்கள், உலகத்தமிழாராய்ச்சி நிறுவனம், சென்னை, 1985

## ஆதாரங்கள்
# ஈடன் லேண்டிங் சூழலியல் காப்பகம்



**ஈடன் லேண்டிங் சூழலியல் காப்பகம்** (*Eden Landing Ecological Reserve*) என்பது ஒரு இயற்கை வளக்காப்பகம் ஆகும். இது ஐக்கிய அமெரிக்காவின் கலிபோர்னியா மாநிலத்திலுள்ள சான் பிரான்சிஸ்கோ விரிகுடாவின் கிழக்குக் கரையில், ஹேவர்ட் மற்றும் யூனியன் சிட்டி நகரங்களுக்கு அருகில் அமைந்திருக்கிறது. கலிபோர்னியாவின் மீன் மற்றும் வேட்டைத் துறையால் இந்தக் காப்பகம் நிர்வகிக்கப்படுகிறது. 5,040 ஏக்கர் பரப்பளவு கொண்ட முன்னாள் தொழில்முறை உப்புக் குளங்கள், தற்போது குறைந்த உவர்ப்புத் தன்மை கொண்ட நீர்வாழ் பறவைகள் வாழ்விடமாக பயன்படுத்தப்படுகின்றது.  

## பின்னணி
இந்த காப்பகத்தின் வடக்கே ஹேவர்ட் பிராந்தியக் கரைப்பகுதி என்னும் பாதுகாக்கப்பட்ட பிராந்திய பூங்காவும், தெற்கே அலமேடா சிறுகுடா பிராந்தியத் தடமும் உள்ளது. டான் எட்வார்ட்ஸ் தேசிய காட்டுயிர் சரணாலயம், கொயோட்டே ஹில்ஸ் பிராந்தியப் பூங்கா ஆகியவை இக்காப்பகத்தின் அருகே தெற்கில் உள்ளது. வடக்குப் பகுதியில் சேன் மத்தேயோ - ஹேவர்ட் பாலமும், ஹேவர்ட் கரைப்பகுதி விளக்க மையமும் உள்ளது. அவ்வப்போது சில நீர்ப்பறவை வேட்டை இங்கு அனுமதிக்கப்படுகிறது. பிப்ரவரி 2023 வரை 3,040 ஏக்கர் உப்புக் குளங்கள் மீட்டமைக்கப்பட்டுள்ளன. பல முன்னாள் உப்புக் குளங்கள் காட்டுயிர்களுக்காக மேம்படுத்தப்பட்டுள்ளன. 2016ஆம் ஆண்டு ஏப்ரல் மாதம் பொது மக்களுக்கு புதிய பாதைகள் மற்றும் படகுத்துறை ஆகியவை திறக்கப்பட்டன. விரிகுடா பகுதி சுற்றுச்சூழல் அமைப்பான "சேவ் தி பே" (*Save the Bay*), உவர்ச் சதுப்புநிலத்தின் விளிம்புகளில் அப்பகுதிக்கான நாட்டுத் தாவரங்களை வளர்ப்பதற்கான பணிகளைச் செய்கிறது.  

## மேற்கோள்
# நாடாய்வாளர்

**நாடாய்வாளர்** (*Geographic Explorer*) என்பவர் புவியியல் மற்றும் நிலப்பரப்புகளின் தகவல்களைத் தேடி பயணிக்கும் நபராவார்.  

### பயணத்திற்கான காரணம்
நாடாய்வாளர்கள் பல்வேறு காரணங்களுக்காகப் பயணங்களை மேற்கொண்டனர்.  
1. சிலர் கடல் கடந்து வாணிகத்தின் மூலம் பெரும் பொருள் பெற்றுச் செல்வர்களாகிவிடலாம் என்று கருதினார்கள்.
1. தங்கள் அரசுக்குப் புதுப்புது நாடுகளைக் கண்டுபிடித்துச் சேர்க்க வேண்டும் என்ற ஆர்வத்தினால் புறப்பட்டுச் சென்றவர்களும் உண்டு.
1. பிறநாட்டு மக்களைத் தங்கள் சமயத்திற்கு மாற்ற வேண்டும் என்ற நோக்கத்துடன் சிலர் பயணம் செய்தனர்.
1. ஆறுகள் உற்பத்தியாகும் இடம், துருவங்களிலுள்ள பனிக்கண்டங்கள் முதலியவற்றைக் கண்டறிய வேண்டும் என்றும் பலர் பயணம் செய்தனர்.

### சவால்கள்
பண்டைய நாடாய்வாளர்களுக்குப் பல இன்னல்களும் இடையூறுகளும் நேர்ந்தன. உணவு இல்லாமலும், புயல், வெள்ளம் போன்றவற்றில் சிக்கியும், காடுகளில் வசித்த பழங்குடியின மக்களாலும், கொடிய விலங்குகளாலும், பலர் துன்பப்பட்டனர். சிலர் இறந்து போனதுண்டு.  

### புகழ்பெற்ற நாடாய்வாளர்கள்
கொலம்பஸ், மார்க்கோ போலோ, வாஸ்கோ ட காமா, மெகல்லன், சர் பிரான்சிஸ் டிரேக், சர் வால்ட்டர் ராலி, ஜேம்ஸ் குக், டேவிட் லிவிங்ஸ்ட்டன், ராபர்ட்பியரி, ராபர்ட் ஸ்காட் முதலியவர்கள் புகழ்பெற்ற நாடாய்வாளர்களுள் சிலர் ஆவர்.
# முக்குடி


**முக்குடி** என்பது இந்தியாவின், தமிழ்நாடின்,புதுக்கோட்டை மாவட்டத்திற்கும், அறந்தாங்கி ஊராட்சி ஒன்றியத்துக்கு உட்பட்ட சிற்றூர் ஆகும். .  

## மக்கள்தொகை
2001 மக்கள் தொகை கணக்கெடுப்பின்படி, முக்குடி கிராமத்தின்  மொத்த மக்கள் தொகை 4800,அதில்  2370 ஆண்கள்  மற்றும் 2430 பெண்கள்.  மொத்த மக்கள் தொகையில் 2836 பேர் எழுத்தறிவு பெற்றவர்கள்.
# எர்காட்



**எர்காட்** (Ergot) அல்லது **எர்காட் பூஞ்சை** என்பது ***கிளாவிசெப்ஸ்*** இனத்தைச் சேர்ந்த பூஞ்சைகளின் குழுவைக் குறிக்கிறது.  

*கிளாவிசெப்சு பர்பூரியா* ("கம்பு எர்காட் பூஞ்சை") என்பது இந்தக் குழுவின் முதன்மை வாய்ந்த பூஞ்சை இனமாகும். இந்த பூஞ்சை, புல்லரிசி, கம்பு, அதனோடு தொடர்புடைய பிற தாவரங்களில் வளர்கிறது. இந்தப் பூஞ்சை உருவாக்கும் *எர்காட் சிலரோட்டியம்* எனப்படும் மாசுபட்ட கூலப் பழக் கட்டமைப்பில் அமையும் ஆல்கலாய்டுகளை உட்கொள்ளும் மனிதர்களிலும் பிற பாலூட்டிகளிலும் எர்கோடிசத்தை ஏற்படுத்தும்.  

கிளாவிசெப்சு பேரினத்தின் எர்காட்டில் 50 அறியப்பட்ட இனங்கள் உள்ளடங்கியுள்ளன. இவற்றில் பெரும்பாலானவை வெப்பமண்டலப் பகுதிகளில் காணப்படுகின்றன. புற்களிலும் கூலங்களிலும் ஒட்டுண்ணியாக வாழும் *சி. பர்பூரியா* , கம்பிலும் பஃபெல் புற்களிலும் வாழும் *சி. பியூசிபார்மிசு* , தால்லிசு புற்களில் வாழும் *சி. பாசுபலி* , *சி. ஆப்பிரிக்கானா* ,(சோள ஒட்டுண்ணி), *சி. லூட்டியா* (பாசுபலத்தின் ஒட்டுண்ணி). ஆகியவை இந்த இனங்களில் பொருளியலாகக் குறிப்பிடத்தகுந்தவை. *சி. பர்பூரியா* மிக வழக்கமாக திறந்த பொலன்சேர்க்கை இனங்களாகிய புல்லரிசி, (இது தான் மிக வழக்கமான ஓம்புயிரி), திரைட்டிகேல், கோதுமை, வாற்கோதுமை ஆகியவற்றைத் தாக்குகிறது. இது மிக அருகலாகவே காடைக்கண்ணி இனத்தைத் தாக்கும்.  

*சி. பர்புரியாவில்* குறைந்தது மூன்று இனங்கள் அல்லது வகைகள் உள்ளன, அவை தம் ஓம்புயிர் வாழ்க்கையின் அடிப்படையில் வேறுபடுகின்றன:  

- G1 &mdash; திறந்த புல்வெளிகள் மற்றும் வயல்களின் நிலப் புற்கள்;
- G2 &mdash; ஈரப்பத, காடு, மலை வாழ்விடங்களின் புற்கள்;
- G3 ( *புர்புரியா* வகையான *இசுபார்தினே*) &mdash; உப்பு சதுப்புப் புற்கள் (* இசுபார்த்தினா*, *திசுட்டிச்சிலிசு* ).

#### எா்காட் பயன்கள்-
1.எா்காட்டிலிருந்து எடுக்கப்படும் எா்கோமெட்ரின் மருத்துவத்தில் பயன்படுகிறது.  

2.கருப்பையிலுள்ள குருதிக்குழல்களைச் சுருக்கி, மகப்பேற்றுக்குப் பின் அதிக இரத்தப்போக்கு ஏற்படுவதை அது தடுக்கிறது.  
##### தீமைகள்-
- இயங்கு தசைகளை அதிகமாக இயக்கும்.
- அண்ணீரகச் சுரப்பைக் க்ட்டுப்படுத்தும்.
- lsd என்ற போதை மருந்து தயாாிக்கப்படுகிறது.
- இதை உட்கொண்டால் வலிப்பு , மன அழுத்த நோய் உண்டாகும்.
- இதற்கு குருதிக்குழல்களைச்ச் சுருக்கும் தன்மை இருப்பதால் காங்கிரீன் என்ற நோய் உருவாகலாம்.
# கும்பம் படைத்தல்

உணவை அம்மன் முன் குவியலாகக் கொட்டி படைப்பதை **கும்பம் படைத்தல்** என்பர். கும்பம் என்பதற்கு குவியல் என்பது பொருளாகும். இவ்வழிபாட்டினை கும்பம் போட்டு படைத்தல் என்றும் கூறுவார்கள்.  

## கும்பத்தில் இடம்பெறும் பொருட்கள்
கொழுக்கட்டை, மாவிளக்கு, புழுங்கள் அரிசி சோறு, கத்தரிக்காய்- கருவாடு சேர்ந்த குழம்பு ஆகியவை கும்பத்தில் இடம்பெறும் பொருளாகும்.  

## பூசைசெய்தல்
கூழ் ஊற்றுதல் விழா அன்று மாலை இலை அல்லது பாத்திரத்தில் சோறு, குழம்பு இட்டு, அதன்மீது கொழுகட்டையும் அவித்த மாவிளக்ககையும் படையல் வைப்பர். படையலி்ட்டு மாவிளக்கு ஏற்றியபின் கற்பூரம் ஏற்றி, தேங்காய் உடைத்தை வழிபடுவர்.  

## கும்பம் கொட்டுதல்
கூழ் ஊற்றுதல் விழாவன்று மாலை படைத்த படையலை, அன்று இரவு பத்துமணி முதல் அதிகாலை ஒரு மணிக்குள் வீடுதோறும் மாரியம்மன் கோயிலுக்கு எடுத்துச் செல்வர். கோயிலில் மாரியம்மன் முன் விரிக்கப்பட்டுள்ள வெள்ளைைத் துணி மீது எல்லா சோற்றையும் குவியலாகக் கொட்டி அதன்மீது மாவிளக்கு ஏற்றி வைத்து சூடம் ஏற்றி அம்மனை வழிபடுவர். இவ்வழிபாட்டைதான் கும்பம் படைத்தல் என்பர்.  


- துணை நுால்:பெண்ணிய நோக்கில் செஞ்சி நாட்டுபடபுற அம்மன் தெய்வங்கள், ஜோதிராஜன் பதிப்பகம், ஓசூர், 2008
- பார்வை நுால்:துளசி.இராமசாமி,நெல்லை மாவட்ட நாட்டுப்புறத்தெய்வங்கள், உலகத்தமிழாராய்ச்சி நிறுவனம், சென்னை, 1985

## ஆதாரங்கள்

## வெளியிணைப்புகள்
- கும்ப சோறு
# ஜேட்மல் காந்த்


**ஜெட்மல் காந்த்** *(Jeetmal Khant)*(1 சனவரி 1963 – 24 மே 2021) இந்திய அரசியல்வாதியும் ராஜஸ்தான் மாநில மேனாள் சட்டமன்ற உறுப்பினரும் ஆவார். இவர் ராஜஸ்தான் மாநிலத்திற்கு 2013-ல் நடைபெற்ற சட்டமன்றத் தேர்தலில் பாரதிய ஜனதா கட்சி வேட்பாளராக கர்கி தொகுதியில் போட்டியிட்டு வெற்றிபெற்றார். ஜேட்மல் காந்த் கோவிட்-19 பெருந்தொற்று காரணமாக மே 24, 2021-ல் இறந்தார்.
# நாகப்பட்டினம் சுத்திகரிப்பு நிலையம்

நாகப்பட்டினம் சுத்திகரிப்பு நிலையம், காவேரி படுகை சுத்திகரிப்பு நிலையம் என அழைக்கப்படுகிறது, இது சென்னை  பெட்ரோலிய எண்ணெய் கழகத்தால் நிர்மாணிக்கப்பட்ட இரண்டாவது எண்ணெய் சுத்திகரிப்பு நிலையம்  ஆகும். இது நாகப்பட்டினத்தில் காவேரி ஆற்று படுகையில்  அமைந்துள்ளது. 1993 ஆம் ஆண்டு முதல்  ஆண்டுதோறும் 0.5 மில்லியன் மெட்ரிக் டன் திறன் கொண்ட  ஆரம்ப அலகு நிறுவப்பட்டது, ஆனால் 2002 ஆம் ஆண்டில் இது வருடத்திற்கு 1 மெகாடன் திறன் கொண்டதாக உயர்த்தப்பட்டது. எல்பிஜி எரிவாயு பிரிவு தனியாக பிரிக்கப்பட்டு 1996 ல் கட்டப்பட்டது.  
## மேற்பார்வை
# சீனிவாசா சுப்புராயா பல் தொழில்நுட்ப கல்லூரி

**சீனிவாசா சுப்புராயா  பல் தொழில்நுட்ப கல்லூரி** (SSPT), இந்தியா, தமிழ்நாடு  மாநிலம்,  நாகப்பட்டினம் மாவட்டம் சீர்காழி  வட்டத்தில்  உள்ள புத்தூர் எனும் ஊரில்  அமைந்துள்ள ஓர் அரசு பல் தொழில்நுட்ப கல்வி  நிறுவனம்.  

சீனிவாசா  சுப்புராயா அரசு பல் தொழில்நுட்ப  கல்லூரி, எஸ்.எஸ்.பி-புத்தூர் (SSP-Puthur) , எஸ்.எஸ்.பி.டி (SSPT) , மற்றும் புத்தூர்  கல்லூரி ஆகியவை இந்தக் கல்லூரியின் பிற பெயர்கள்.  

## பாடப் பிரிவுகள்
- கணினி பொறியியல்,
- குடிமுறைப் பொறியியல்,
- மின் மற்றும் மின்னணு பொறியியல்,
- இயந்திர பொறியியல் போன்ற துறைகளில் பட்டயப் படிப்புகளை(diploma courses) வழங்குகிறது.
2009 ஆம் ஆண்டு முதல் பட்டய படிப்புகளைப் பகுதி நேர (shift basis) அடிப்படையில்   வழங்கும் நிறுவனங்களில் எஸ்.எஸ்.பி.டி யும்  ஒன்றாகும்.
# புரோட்டான் (ஏவூர்தி)


**புரோட்டான்** (Proton) என்பது ருசியா நாட்டின் ஏவூர்தி ஆகும். இது நான்கு நிலைகளைக் கொண்ட ஒரு நீட்டிக்கப்பட்ட ஏவூர்தி ஆகும். வணிக ரீதியாகவும் மற்றும் ருசிய அரசு விண்வெளி அமைப்பின் ஏவுதலுக்காகவும் இது பயன்படுத்தப்படுகிறது. முதல் புரோட்டான் ஏவூர்தி 1965 ஆம் ஆண்டு ஏவப்பட்டது. மேம்படுத்தப்பட்ட தற்போதைய புரோட்டான் ஏவூர்திகள் இன்று வரை பயன்பாட்டில் இருக்கின்றன. ஏவூர்தி வரலாற்றில் அதிக திறனுடைய அதி உந்துகிகள் (heavy boosters) பயன்படுத்தப்படும் ஏவூர்திகளுள் புரோட்டான் ஏவூர்தியும் ஒன்று. அனைத்து புரோட்டான் ஏவூர்திகளும் ருசியாவின் மாஸ்கோவில் அமைந்துள்ள *குருநிசேவ் மாகாண ஆராய்ச்சி மற்றும் உற்பத்தி மையத்தில்* ( Khrunichev State Research and Production Space Center) தயாரிக்கப்பட்டு பைக்கனூர் விண்வெளி ஏவுதளம் (Baikonur Cosmodrome) ஏவுதளத்திற்கு கிடைமட்டமாக எடுத்துச் செல்லப்படுகிறது. ஏவுதளத்தின் செலுத்து பீடத்தில் (launch pad ) புரோட்டான் ஏவூர்தி செங்குத்தாக நிலைநிறுத்தப்படுகிறது.  

## வகைகள்
- புரோட்டான்-கே (Proton-K)
- புரோட்டான்-எம் (Proton-M)

என இதில் இரு வகைகள் உள்ளன.  

## திறன்
புரோட்டான் ஏவூர்தியானது பூமியின் தாழ் வட்டப்பாதைக்கு 22.8 டன்கள் எடையையும், புவிநிலை வட்டப்பாதைக்கு 6.3 டன்கள் எடையையும் எடுத்துச் செல்லவல்லது. 2030 ஆம் ஆண்டில் இவ்வேவூர்தி ஓய்வுபெறும் என எதிர்பார்க்கப்படுகிறது.  

## வணிகம்
ருசிய விண்வெளி வியாபாரத்தில் 1994 முதல் இன்றுவரை புரோட்டான் ஏவூர்தி 4.3 பில்லியன் அமெரிக்க டாலர்கள் சம்பாதித்துக் கொடுத்துள்ளது. இது வருங்காலங்களில் இன்னும் அதிகரிக்கும் என எதிர்பார்க்கப்படுகிறது.  

## மேம்பாடு
புரோட்டான் ஏவூர்தியின் மேம்பாடானது புதிய அங்காரா ஏவூர்தி அறிமுகப்படுத்தப்பட்டதைத் தொடர்ந்து தற்காலிகமாக நிறுத்தி வைக்கப்பட்டுள்ளது. ஏனெனில் அதிதிறனுடைய அங்காரா எளிமையானதும் செலவு குறைந்ததும் ஆகும். புரோடான் ஏவூர்தியின் முக்கிய மேம்பாடாக அதன் கடுங்குளிர் இயந்திரம் மேம்படுத்தப்படும்.  

## சக ஏவூர்திகள்
புரோட்டான் ஏவூர்தியின் திறனை ஒத்த ஏவூர்திகள்:  
- அதிதிறன் டெல்டா IV (Delta IV Heavy)
- அதிதிறன் அட்லஸ் V (Atlas V Heavy)
- ஏரியான் 5 (Ariane 5)
- லாங் மார்ச்சு 5 (Long March 5)
- அங்காரா 5 (Angara A5)
- பால்கன் 9 (Falcon 9)
- ஹெச்-IIபி (H-IIB)
# நிக்கல்(II) குளோரைடு



**நிக்கல்(II) குளோரைடு** (அல்லது **நிக்கல் குளோரைடு ),** இரசாயனச் சேர்மத்தின் மூலக்கூறு வாய்ப்பாடு NiCl<sub>2</sub>. இந்த நீரற்ற, உப்பு மஞ்சள் நிறமுடையது. நன்கு அறியப்பட்ட ஐதரேட்டு NiCl<sub>2</sub>·6H<sub>2</sub>O பச்சை நிறமுடையது. நிக்கல்(II) குளோரைடு, நிக்கல் இரசாயன தொகுப்பில், மிக முக்கிய ஆதாரமாக இருக்கிறது. நிக்கல் குளோரைடு ஒரு நீர் உறிஞ்சும் பொருளாக உள்ளது. காற்றில் உள்ள ஈரத்தை உறிஞ்சி கரைசலை உருவாக்குகிறது. புற்றுநோயை உண்டாக்கும் காரணியாக உள்ளது. இது நுரையீரல் மற்றும் நாசித்துளை வழியாக செல்லும்போது நீண்ட கால சுவாசப்பிரச்சனையை வெளிப்படுத்துகிறது.  

## எதிர்வினைகள்

Ni2<sup>+</sup> அயனியை நீரார்பகுக்கும் போது அதன் pH மதிப்பு 4 ஆக உள்ளதால் நிக்கல்(II) குளோரைடு அமிலத்தன்மை உடையதாக உள்ளது.  

### அணைவுச் சேர்மங்கள்

[[படிமம்:Color_of_various_Ni(II)_complexes_in_aqueous_solution.jpg|இடது|400x400px|நீர்த்த கரைசலில் Ni(II)  அணைவுச் சேர்மத்தின் பல்வேறு வண்ணங்கள். இடது இருந்து வலது, [Ni(NH<sub>3</sub>)<sub>6</sub><sup>2+</sup>,  [Ni(en)3]2<sup>+</sup>, [NiCl<sub>4</sub><sup>2−</sup>, [Ni(H<sub>2</sub>O)<sub>6</sub><sup>2+</sup>]]  

| [Ni(NH<sub>3</sub>)<sub>6</sub>]Cl<sub>2</sub> | நீல/ஊதா | பாரா காந்தத்தன்மை | எண்முகி |  |
| --- | --- | --- | --- | --- |
| [Ni(ta)<sub>3</sub>]<sup>2+</sup> | ஊதா | பாரா காந்தத்தன்மை | எண்முகி |  |
| NiCl<sub>2</sub>(dppe) | ஆரஞ்சு | டயா காந்தத்தன்மை | சமதள சதுரம் |  |
| [Ni(CN)<sub>4</sub>]<sup>2−</sup> | நிறமற்றது | டயா காந்தத்தன்மை | சமதள சதுரம் |  |
| [NiCl<sub>4</sub>]<sup>2−</sup> | மஞ்சள்-பச்சை | பாரா காந்தத்தன்மை | நான்முகி | } |

### கரிமச் சேர்மங்கள் தொகுப்புகளில் பயன்பாடு

NiCl<sub>2</sub> மற்றும் அதன் ஐதரேட்டுகள் கரிமச் சேர்மங்கள் தொகுப்புகளில் பயன்படுகின்றது.  

### பிற பயன்கள்

மற்ற உலோக பொருட்கள் மீது நிக்கல் மின்முலாம் பூசுவதில் நிக்கல் குளோரைடு பயன்படுகிறது.  

## பாதுகாப்பு

நிக்கல்(II) குளோரைடு, உட்கொள்ளும்போது, உள்ளிழுக்கும் போதும்,தோல் தொடர்பு, மற்றும் கண் தொடர்பின் போதும் எரிச்சலை உண்டாக்குகிறது. நிக்கல் சேர்மத்தை தொடர்ந்து உள்ளிழுக்கம் பொழுது நுரையீரல் மற்றும் நாசி பத்திகளில் புற்றுநோயை ஏற்படுத்துகிறது.
# ஈர்க்குச்சம்பா (நெல்)



**ஈர்க்குச்சம்பா** (*Irkkuccampa*) என்று அழைக்கப்படும் இந்த நெல் வகை, ஒரு பாரம்பரிய நெல் வகையாகும். சம்பா வகைகளில், உடல் பித்தத்தை இந்த ஈர்க்குச்சம்பாவின் அரிசிச்சோறு, மிகவும் சுவையுடையதாக கருதப்படுகிறது.  

## ஈர்க்குச்சம்பா பாடல்
அந்தமொழி கேட்டு உத்தமி அழைத்தாளே தாதிகளை</br>  
அழகு முழிராமி அபிராமி வாருமிங்கே</br>  
திரண்ட முழியாளே திருவே நீ வாருமினி</br>  
தாதியரைத் தானழைத்து உத்தமி தானுமப்போ ஏதுசொல்வார்</br>  
ஈர்க்குச் சம்பா அரிசியதை இணை இணையாய்த் தீட்டியேதான்</br>  

## அகத்தியர் குணபாடம்
ஈர்க்குச்சம் பாஎன் றியம்பும் அரிசியது</br>  
நார்க்குக் கதியுரிசை நல்குங்காண் – பார்க்குமிடத்</br>  
தெல்லார்க்குங் காதல் இயற்றுமற்பப் பித்தமென்பார்</br>  
வில்லாரும் பூசைகட்காம் விள்</br>  

- **பொருள்:**
கடவுளுக்குப் படைப்பதற்காக வழங்கும் ஈர்க்குச்சம்பா அரிசி, நாவுக்குச்  
சுவையையும், பார்க்க விருப்பத்தையும் தரும். கொஞ்சம் தீக்குற்றத்தையும்(*Elevate Pitham*) உண்டுபண்ணும்.  

## இவற்றையும் காண்க

- பாரம்பரிய நெல்
- இலங்கையின் பாரம்பரிய அரிசி
- இயற்கை வேளாண்மை
- வேளாண்மை
# கற்பலகை


பள்ளிகளில் குழந்தைகள் **‘கல்தட்டு’(Slate)** என்னும் கற்பலகையில் எழுதுகிறார்கள். இந்தப் பலகை, இயல்பான கல்லின் ஒருவகையாகும்.  

## உருவாக்கம்
மணல் கலந்த களிமண் பாறை (Shale) வெப்பத்தாலும், அழுத்தத்தாலும் நீண்ட காலம் இறுகி உருமாறும். அதனால் இப்பாறையின் உருவமும் தன்மையும் மாறிக் மாக்கல் உண்டாகிறது.  

## அமைவிடம்
கற்பலகைக்கான மாக்கல்லைப் பெரும்பாலும் திறந்தவெளிச் சுரங்கங்களிலிருந்து வெட்டி எடுக்கிறார்கள். பிரித்தானியா, அமெரிக்கா, செருமனி, இத்தாலி முதலிய நாடுகளில் இது பெருமளவில் கிடைக்கின்றது. இந்தியாவில் சாம், பீகார், மகாராட்டிரம், ஆந்திரப் பிரதேசம், பஞ்சாப் ஆகிய மாநிலங்களில் இது கிடைக்கிறது.
# பாசடை



குளம் குட்டைகளிலும், நீரோடைகளிலும், பச்சை நிறத்தில் **பாசம்(Moss)** அல்லது பாசடை படர்ந்திருக்கும். இது ஒருவகைத் தாவரம். பிரையோபைட்டா (Bryophyta) என்னும் தாவரப் பிரிவைச் சேர்ந்தது. உலகில் முதன் முதலில் தோன்றிய உயிரினங்களில் பாசடையும் ஒன்று. உலகின் பெரும்பகுதி நீரில் மூழ்கியிருந்தபோது, மிக எளிய அமைப்புடைய பாசடைகளே வாழ்ந்தன. பல இலட்சம் ஆண்டுகளுக்குப் பிறகு நிலப்பகுதி வெளிப்பட்டதும் இத்தாவரங்கள் தோன்றிப் பெருகின.  

## அமைப்பும் பரவும் முறையும்
பாசங்கள் எளிய அமைப்பு உடையவை. இவற்றுக்கு வேர், தண்டு, இலை, பூ, விதை முதலியவை இல்லை. ஆனால் அவற்றையொத்த சில அமைப்புகள் மட்டும் உண்டு. பாசங்களின் காம்பின் நுனியில் சிறு உறைகள் காணப்படும். அவற்றில் விதைத்தூள்கள் (Spores) உண்டாகும். விதைத் தூள் முற்றியதும் உறை வெடித்துச் சிதறிக் காற்றில் அடித்துச் செல்லப்படும். ஈரமான இடங்களில் விதைத்தூள் வீழ்ந்து, அங்கு முளைத்து வளரும்.  

## பாசங்களின் வகைகள்
பாசங்களில் சுமார் 16,000 வகைகள் உள்ளன. அவற்றை மூன்று பெரும் பிரிவுகளாகப் பிரிக்கலாம். அவை  
- பெரணிப்பாசம்,
- மரப்பாசம்,
- சதுப்புப் பாசம்

### பெரணிப்பாசம்
பெரணிகளில் மிகச்சிறிய இனம் பெரணிப்பாசம் ஆகும்.  

### மரப்பாசம்
பாசங்களில் எல்லாம் பெரியது மரப்பாசம். இது 15 செ.மீ வரை உயரமாக வளரும். சில கண்ணுக்குத் தெரியாத அளவுக்கு மிக நுண்ணியவை. இவை மிக நெருக்கமாக வளர்ந்து பச்சை மெத்தை விரித்தது போலக் காட்சி தரும்.  

### சதுப்புப் பாசம்
சதுப்புப் பாசம் நீரைப் பெருமளவில் உறிஞ்சித் தேக்கி வைத்துக்கொள்ளக்கூடியது. இதனால், இதைக் கொண்டு பிற தாவரங்களின் கன்றுகளின் வேரைச் சுற்றிவைத்துப் பல நாள்கள் வரை வாடாமல் காக்கலாம். நீர்ப்பாசம் 30 செ.மீ வரை படர்ந்து வளரும். அயர்லாந்து போன்ற நாடுகளில் நிலக்கரி கிடைப்பதில்லை. எனவே அங்கெல்லாம் சதுப்புப் பாசத்தைக் கொண்டு பீட் (Peat) என்னும் எரிபொருள் தயாரிக்கிறார்கள்.
# அமோனியம் டைமாலிப்டேட்டு



**அமோனியம் டைமாலிப்டேட்டு** *(Ammonium dimolybdate)* என்பது (NH<sub>4</sub>)<sub>2</sub>Mo<sub>2</sub>O<sub>7</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் வகை சேர்மமாகும். வெண்மை நிறத்துடன் தண்ணீரில் கரையக்கூடிய ஒரு திண்மமாக இது காணப்படுகிறது. தாதுக்களிலிருந்து மாலிப்டினம் சேர்மங்கள் தயாரிக்கும்போது ஒர் இடைநிலை வேதிப்பொருளாக இச்சேர்மம் உருவாகிறது. குறிப்பாக தாதுக்களை வறுக்கும்போது சுத்தம் செய்யப்படாத மாலிப்டினம்(VI) ஆக்சைடுகள் உற்பத்தியாகின்றன. இவற்றிலிருந்து அமோனியம் மாலிப்டேட்டை உருவாக்குவதற்கான நீர்த்த அமோனியா பிரித்தெடுக்கப்படுகிறது. அமோனியம் மாலிப்டேட்டு கரைசலை சூடுபடுத்துவதன் மூலமாக அமோனியம் டைமாலிப்டேட்டு உருவாகிறது. இதை தொடர்ந்து சூடேற்றுவதால் சிதைவடைந்து மாலிப்டினம் டிரையாக்சைடு உருவாகிறது :  
: (NH<sub>4</sub>)<sub>2</sub>Mo<sub>2</sub>O<sub>7</sub> → 2 MoO<sub>3</sub> + 2 NH<sub>3</sub> + H<sub>2</sub>O.  
கட்டமைப்பைப் பொறுத்தவரை அமோனியம் டைமாலிப்டேட்டு ஒரு பலபகுதிச் சேர்மமாகும். இதில் உருக்குலைந்த எண்முக மாலிப்டினம் மையங்கள் நான்முக மாலிப்டேட்டு மையங்களுடன் இணைக்கப்பட்டுள்ளன
# ஊசி பள்ளத்தாக்கு தேசிய பூங்கா


**ஊசி பள்ளத்தாக்கு தேசிய பூங்கா** (*Pin Valley National Park*) வட இந்தியாவின் இமாச்சலப் பிரதேசத்திலுள்ள லாகெல் மற்றும் ஸ்பிதி மாவட்டத்தில் அமைந்துள்ள தேசியப் பூங்காவாகும்.  

## வரலாறு
இது செங்குத்தான பள்ளத்தாக்கு, தற்போது அங்கு புத்த மற்றும் திபெத்திய கலாசாரம் பின்பற்றப்படுகிறது. இப்பகுதியில் திபெத்திய பௌத்த மதத் தாக்கங்கள் நிறைய காணப்படுகின்றன. இதற்கு ஆதாரங்களாக அங்கு கட்டப்பட்டுள்ள உள்ள கட்டிடக்கலை உள்ளது. அவை மடாலயங்கள் மற்றும் ஸ்தூபிகள் ஆகும். இந்தியா அரசால், பின் பள்ளத்தாக்கு தேசிய பூங்கா 675 சதுர கி. மீ. பரப்பளவில் 1958-ல் நிறுவப்பட்டது.  

## நிலவியல்
இப்பூங்காவானது, இமாலய பிராந்தியத்தின் குளிர் உயிர்கோள பாலைவனப் பகுதியினுள்ளாக, ஸ்பிதி பள்ளத்தாக்கின் பாலைவன வாழிடத்தில் அமைக்கப்பட்டுள்ளது. திபெத்திய எல்லைக்கு அருகே உள்ள டாங்கர் கோம்பாவிற்கு தெற்கே வரை பரவியுள்ளது. முன்னதாக பிரிந்து அமைந்திருந்த லாஹௌல் மற்றும் ஸ்பிட்டி ஆகிய மாவட்டங்களை பிாிக்கும் எல்லைப்பகுதியாக இந்த பூங்கா அமைந்துள்ளது. கா டோக்ரிக்கு அருகில் இந்த பூங்காவின் உயரம் சுமார் 3,500 மீட்டர் (11,500 அடி) முதல் 6,000 மீட்டருக்கும் (20,000 அடி) வரையிலான உயரத்தில் உள்ளது, இதுதான் இப்பூங்காவின் மிக உயரமான பகுதியாகும்.  

## சூழியல்
இங்கு பளுவேற்றப்பட்ட பனிப்பொழிவுகளுடன் கண்டுபிடிக்கப்படாத மிக உயரமான பகுதிகளையும் சாிவுகளையும் கொண்டது. இந்த பூங்காவானது, இயற்கை வாழிடமாக உள்ளது. இங்கு அருகிவரும் உயிரினங்களான, பனிச் சிறுத்தை மற்றும் சைபீரியன் ஐபெக்ஸ் உள்ளிட்ட பல விலங்குகள் உள்ளன.  

## தாவரங்கள் மற்றும் விலங்கினங்கள்
பூங்காவின் உயரமான மற்றும் மிக அதிக வெப்பநிலை காரணமாக, தாவரங்கள் அடர்த்தியற்று காணப்படுகிறது. பெரும்பாலும் அல்பின் மரங்கள் மற்றும் இமாலய சிடார் மரங்களும் (சிடரஸ் தியோடாரா) உள்ளன. கோடை காலத்தில், அாியவகை பறவைகள் இனங்கள் இப்பூங்காவை வளம் ஆக்குகின்றன. அவையாவன, இமாலய பனிக்காகம், சக்கர் கௌதாரி, பனி கௌதாரி மற்றும் பனிக்குருவி போன்றவையாகும்.  

## மூலிகைத் தாவரங்கள்
பூங்காவின் அல்பின் வாழ்விடங்களில் சில தாவரங்கள் குறிப்பிடத்தக்க மருத்துவ குணங்களைக் கொண்டுள்ளது. இருபத்தி இரண்டு அரிய மற்றும் அருகிவரும் மருத்துவ தாவர இனங்கள், ஊசி பள்ளத்தாக்கு தேசிய பூங்காவிலும் அதைச் சுற்றியுள்ள பகுதிகளில் கண்டுபிடிக்கப்பட்டுள்ளது, அவை 10 வேறுபட்ட வாழ்விட வகைகளில் பரவிக் காணப்படுகிறது. அக்னீபியம் ரவுண்டிபொலியம், அர்ன்பியா யூரோரோமா, எபெதேரா ஜெரார்டியானா, ஃபுலூ ஜேசெக்கானா, ஹைஸ்ஸியஸ்மஸ் நைஜர் (Aconitum rotundifolium, Arnebia euchroma, Ephedra gerardiana, Ferula jaeschkeana, Hyoscymus niger) ஆகிய அருகிவரும் மருத்துவ முக்கியத்துவம் வாய்ந்த தாவரங்கள் இத் தேசிய பூங்காவின் உள்ளேயும், பூங்காச் சுற்றிலும் காணப்படுகின்றன.
# பூம்புகார் கல்லூரி



**பூம்புகார் கல்லூரி**, தமிழ்நாட்டில் மயிலாடுதுறை மாவட்டம் மேலையூரில் அமைந்துள்ளது. இந்து சமய அறநிலையத்துறை சார்பில் தமிழ்நாடு அரசு  1964இல் இந்தக் கல்லூரியை நிறுவியது. கல்லூரி காலை மற்றும் மாலை நேர கல்லூரியாக இயங்குகிறது. இக்கல்லூரி இளங்கலை படிப்புகள், முதுகலை  படிப்புகள்  மற்றும் ஆராய்ச்சி படிப்புகளை வழங்குகிறது. 1990-91ஆம் கல்வி ஆண்டு முதல் இருபாலரும் படிக்கும்  இணை கல்வி முறை அறிமுகப்படுத்தப்பட்டது.  

## போக்குவரத்து
இக்கல்லூரிக்கு, மயிலாடுதுறை மற்றும் சீர்காழியில் இருந்து செல்லும் வசதி உள்ளது. மயிலாடுதுறை மற்றும் மேலையூருக்கு இடையேயான இடைவெளி 23 கிலோமீட்டர் ஆகும். இக்கல்லூரிக்கு அருகிலுள்ள மயிலாடுதுறை  இரயில்வே சந்திப்பு, கல்லூரியில் இருந்து சுமார் 22 கிலோமீட்டர் தூரத்தில் உள்ளது. அருகிலுள்ள தேசிய நெடுஞ்சாலை சந்திப்பு கருவிழந்தநாகபுரம் (கருவி) கல்லூரியில் இருந்து 4 கி.மீ. தொலைவில் உள்ளது. அரசு பேருந்துகள் மற்றும் தனியார் பேருந்துகள் மூலம் கல்லூரியை அடையலாம்.  

## வெளியிணைப்புகள்
- கல்லூரி இணையதளம்
# எட்ஜ் (மற்போர் வீரர்)

**ஆடம் ஜோசப் கோப்லாண்ட்** (பிறப்பு: அக்டோபர் 30, 1973) ஒரு கனேடிய நடிகர் மற்றும் முன்னாள் தொழில்முறை மல்யுத்த வீரர் ஆவார், **எட்ஜ்** என்ற மேடைப் பெயரில் உலக மற்போர் மகிழ்கலை நிறுவனத்தின் ரா மற்றும் சுமாக்டவுன் நிகழ்ச்சிகளில் விளாஇயாடியடஹ்ன் மூலம் பரவலாக அறியப்பட்டார். இவர் 2012 இன் உலக மற்போர் மகிழ்கலை நிறுவனம் ஹால் ஆஃப் ஃபேம் உறுப்பினராக உள்ளார்.  

தொழில்முறை மல்யுத்த வீரர்களான ஸ்வீட் டாடி சிக்கி மற்றும் ரான் ஹட்ச்சன் ஆகியோரால் கோப்லாண்டிற்கு பயிற்சி அளிக்கப்பட்டது. 1990 களில், இவர் அமெரிக்காவின் பல்வேறு சுயாதீன போட்டிகளில் மல்யுத்தம் செய்தார். இந்தக் காலகட்டங்களில் இவர் ஒற்றையர் போட்டிகளிலும் தனது நீண்டகால சிறந்த நண்பரான ஜேசன் ரெசோவுடன் இணைந்து இணை வாகையாளர் போட்டிகளிலும் பங்கேற்றார், . 1997 ஆம் ஆண்டில், கோப்லாண்ட் உலக மல்யுத்த சங்கம் உடன் ஒரு ஒப்பந்தத்தில் கையெழுத்திட்டார். அடுத்த ஜூன் மாதம் எட்ஜ் என்ற மேடைப் பெயரில் தொலைக்காட்சியில் அறிமுகமானார். ஜூலை 1999 இல், டொராண்டோவில் நடந்த போட்டி ஒன்றில் கண்டங்களுக்கிடையேயான வாகையாளர் பட்டத்தினைப் பெற்றார். எட்ஜ் மற்றும் கிறிஸ்டியன் ஆகியோர் இணைந்து உலக மல்யுத்த சங்கத்தின் இணை வாகையாளர் பட்டங்களை வென்றனர் .  

அனைத்துக் காலத்திற்குமான சிறந்த மற்போர் வீரர்களில் ஒருவராக இவர் திகழ்கிறார். இவர் ஒட்டுமொத்தமாக 31 வாகையாளர் பட்டங்களை வென்றுள்ளார். மிகுகன வாகையாளர் பட்டத்தினை ஏழுமுறையும் , உலக வாகையாளர் பட்டத்தினை நான்கு முறையும், கண்டங்களுக்கு இடையிலான வாகையாளர் பட்டத்தினை ஐந்து முறையும், அமெரிக்க வாகையாளர் பட்டத்தினை ஒரு முரையும், இணை வாகையாளர் பட்டத்தினை 12 முறையும் (டபிள்யூ டபிள்யூ எஃப்) மற்றும் உலக மற்போர் மகிழ்கலை நிறுவனத்தின் இணை வாகையாளர் பட்டத்தினை இரண்டு முறையும்,  

உலக மற்போர் மகிழ்கலை நிறுவனத்தின் 14 வது டிரிபிள் கிரவுன் வாகையாளர்மற்றும் 7 வது கிராண்ட்ஸ்லாம் வாகையாளர் ஆவார் . இவர் 2001 இல் கிங் ஆஃப் தி ரிங் போட்டியை வென்றார், 2005 ஆம் ஆண்டில் நடைபெற்ற ரெஸில்மேனியாவில் *மணி இன் தி பேங்க்* போட்டியில் இவர் வென்றார். மேலும் 2010 இல் ராயல் ரம்பிள் போட்டியில் வென்றார். இதன்மூலம் இந்தச் சாதனையினைப் புரிந்த முதல் நபர் எனும் சாதனை படைத்தார். இவர் உலக மற்போர் மகிழ்கலை நிறுவனத்தின் ரெஸ்டில்மேனியா XXIV உட்பட பல முக்கியமன போட்டிகளில் கலந்துகொண்டு தலைப்புச் செய்தியாக வந்துள்ளார். இவரது மனைவி பெத் பீனிக்ஸ் 2017 ஆம் ஆண்டில் ஹால் ஆஃப் ஃபேமில் சேர்ந்தார்.  

தொழில்முறை மல்யுத்தத்தைத் தவிர, கோப்லாண்ட் கற்பனைத் திரைப்படமான *ஹைலேண்டர்: எண்ட்கேம்* மற்றும் டபிள்யுடபிள்யுஇ ஸ்டுடியோஸின் *பெண்டிங் தி ரூல்ஸ் ஆகியவற்றில்* தோன்றினார். *பலவீனமான இணைப்பு*, *மைண்ட் ஆஃப் மென்சியா*, *டீல் அல்லது நோ டீல்*, *எம்ஏடிவி* மற்றும் *தி ஃப்ளாஷ்* போன்ற தொலைக்காட்சி நிகழ்ச்சிகளில் விருந்தினராக தோன்றியுள்ளார். இவர் சிஃபை தொடரான *ஹேவனில்* டுவைட் ஹெண்ட்ரிக்சனாகவும், *வைக்கிங்ஸின்* ஐந்தாவது பருவத்தில் கெட்டில் பிளாட்னோஸ் என்ற கதாபாத்திரமாகவும் தோன்றினார் .
# கான்சுடன்சு டோம் நோகுசி

**கான்சுடன்சு டோம் நோகுசி** (Constance Tom Noguchi, 8 திசம்பர் 1948) என்பவர் அமெரிக்க மருத்துவ ஆராய்சசியாளர் பெண்மணி ஆவார்.  

## பிறப்பும் படிப்பும்

நோகுசி சீனாவில் பிறந்தார். தந்தை ஜேம்சு டோம் ஒரு சீன அமெரிக்கர். தாய் சீனப் பெண்மணி. பெர்க்கிலியில் உள்ள கலிபோர்னியா பல்கலைக்கழகத்தில் நோகுசி கல்வி பயின்றார்.  
பின்னர் ஜார்ஜ் வாசிங்டன் பல்கலைக் கழகத்தில் அணு தெரியியல் படிப்பில் ஆய்வுப் பட்டம் பெற்றார்.  
மேரிலாந்தில் தேசிய சுகாதார நிறுவனத்தில் சேர்ந்தார். 1990 களில் வேதியல் உயிரியல் சோதனைச் சாலைகளில் பணி செய்தார்.  

## ஆய்வுப்பணிகள்

சிக்கிள் செல் என்னும் நோய் பற்றி ஆய்வு செய்தார். சிக்கிள் செல் நோய் என்பது மரபணுவில் உள்ள சிறிய குறையினால் ஏற்படுகிறது. சிக்கில் செல் நோய் பெரும்பாலும் ஆப்பிரிக்க வம்சாவளியினரைத் தாக்குகிறது. மேலும் மரபணுக்கள் எந்த வகைகளிலெல்லாம் குருதியில் உள்ள ஈமோகுளோபினை உற்பத்தி செய்கிறது என்பதையும் ஆய்வு செய்து வருகிறார்.  

ஹைட்ராக்சூரியா என்பது பற்றியும் ஆய்வு செய்தார். இந்த மருந்து ஈமோகுளோபினுக்கு மாற்றான ஒன்றை உற்பத்தி செய்கிறது.  

என்.ஐ.எச் ஈஈஓ என்னும் அங்கீகார விருது 1995 இல் இவருக்கு வழங்கப்பட்டது.  

## மேற்கோள்
# களர் சம்பா (நெல்)



**களர் சம்பா** (*Kalar Samba*) என்று அழைக்கப்படும் இந்த நெல் வகை, ஒரு பாரம்பரிய நெல் வகையாகும். களர் நிலங்களில் (*காரத்தன்மை வாய்ந்த நிலங்கள்*) அதன் அமிலத்தன்மையை ஏற்று வளரக்கூடிய இந்நெல் வகை, **எஸ் ஆர் 26பி** (*SR 26B*) என்ற திரிபு பெயரைக்கொண்ட களர் சம்பா, 180 நாட்களில் அறுவடைக்கு வரக்கூடிய நீண்டகால நெல் வகையாகும்.  

## இவற்றையும் காண்க
- பாரம்பரிய நெல்
- இலங்கையின் பாரம்பரிய அரிசி
- இயற்கை வேளாண்மை
- வேளாண்மை
# நில வள வங்கி

ஒரு நில வள வங்கி  ஒரு சிறப்பு வகையான வங்கியாகும், மற்றும் வைப்புகளை ஏற்று, வணிக கடன்கள் செய்து, மற்றும் அடிப்படை முதலீட்டுகளை  வழங்குதல் போன்ற சேவைகளை வழங்குகிறது. இதன்எ முக்கிய நோக்கம் நிலம், விவசாயம் வளர்ச்சி மற்றும் விவசாய உற்பத்தி அதிகரிப்பது ஆகும். அதன் கிளைகள் மூலம் நேரடியாக உறுப்பினர்களுக்கு நீண்ட கால நிதியை வழங்குகிறது.  

## வரலாறு
முதல் நில வள வங்கி 1920 ல் பஞ்சாப் மாநிலத்தில் ஜங்கில் துவங்கப்பட்டது. பஞ்சாப் மாநிலத்தில் முதன்முதலில்  தொடங்கப்பட்ட போதிலும், 1929 ஆம் ஆண்டில் சென்னையில் நில வள  வங்கி நிறுவப்பட்டது . அது இல்லாமல்,  நில அடமான வங்கிகள், விவசாய வங்கிகள், விவசாய வளர்ச்சி வங்கிகள் நவீன உலகில் நில மேம்பாட்டு வங்கிகள் என அழைக்கப்படுகின்றன.  

## வகை
நில வள வங்கிகளில்   பல்வேறு வகையான செயல்பாடுகள் உள்ளன. அவைகள் தங்கள் சட்டம் மற்றும் அரசியலமைப்புகளில்  வேறுபடுகின்றன. சில மாநில அடிப்படையிலும் , சில கூட்டுறவு அடிப்படையிலும் மற்றும் சில தனியார் அடிப்படையிலும், கூட்டு பங்கு கொள்கைகளையும் ஒருங்கிணைத்து ெசயல்படுகிறது..  

## நிதிகள்
1. Share capital
1. Deposits from members or non-members
1. Issue of debentures
1. Accepting deposits
1. Reimbursements of subsidies from the government
1. Other funds

## கடன்கள் மற்றும் முன்னேற்றங்கள்
நில வள வங்கி பல்வேறு விவசாயத் திட்டங்களுக்கு நீண்டகால நிதியை வழங்குகிறது. ஒரு உறுப்பினரின் கடன் வாங்கும் திறன் பொதுவாக வங்கியில் உள்ள பங்குகளின் எண்ணிக்கையின் அடிப்படையில் நிர்ணயிக்கப்படுகிறது. நிலம் அபிவிருத்தி வங்கியினால் வழங்கப்பட்ட கடன்கள் 20 முதல் 30 வருடங்களுக்குள் திருப்பிச் செலுத்தப்பட வேண்டும், கடனை 50% வரை வழங்கலாம் அல்லது 30 மடங்கு வருவாய் இருக்க வேண்டும்.  முழுமையான சரிபார்ப்பு மற்றும் கடனுக்கான தேவைக்கு பிறகு மட்டுமே கடன்கள் வழங்கப்படுகின்றன. இவ்வகையான கடன்களுக்கு வட்டி விகிதங்கள் பொதுவாக குறைவாகவும், விவசாயிகள் கடனை திருப்பி செலுத்தும் திறனுடையவராக இருக்க வேண்டும்ட. கடனை திருப்பி செலுத்தும் திறன் உள்ளவா்கள் 11 முதல் 12% வரை உள்ளனர்.  

## குறிப்பிட தக்க வங்கிகள்
- Progoti Co-operative Land Development Bank Limited
- National Co-operative Agriculture & Rural Development Banks Federation Limited
- Orissa Provincial Co-operative Land Mortgage Bank Limited
- Delta Land Development Limited
- Land and Agricultural Development Bank of South Africa
Kerala State Co Operative Agricultural and Rural Development Bank (KSCARDB)
# தொடக்க வேளாண்மை கூட்டுறவு கடன் சங்கம்

தொடக்க வேளாண்மை கூட்டுறவு கடன் சங்கம் இந்தியாவில் ஒரு அடிப்படை ஆகும். சிறிய கூட்டுறவு கடன் நிறுவனங்கள் ஆகும். இது கிராம பஞ்சாயத்து மற்றும் கிராம அளவில் செயல்படுகிறது.  

## மாநில வாரியான தொடக்க வேளாண்மை கூட்டுறவு கடன் சங்கம்
**இராசத்தான்: 5,671**

| வடகிழக்கு மண்டலம்: 3500 |
| --- |
| அருணாசலப் பிரதேசம்: 34 |
| அசாம்: 766 |
| மணிப்பூர்: 232 |
| மேகாலயா: 179 |
| மிசோரம்: 133 |
| நாகாலாந்து: 1719 |
| சிக்கிம்: 169 |
| திரிபுரா: 268 |
| அந்தமான் நிக்கோபார் தீவுகள்: 46 |
| பீகார்: 8,463 |
| சார்க்கண்ட்: 498 |
| ஒடிசா: 2,452 |
| மேற்கு வங்காளம்: 7,962 |
| சத்தீசுகர்: 1,213 |
| மத்தியப் பிரதேசம்: 4,457 |
| உத்தராகண்டம்: 758 |
| உத்தரப் பிரதேசம்: 8,929 |
| கோவா (மாநிலம்): 77 |
| குசராத்து: 8,154 |
| மகாராட்டிரம்: 21,402 |
| ஆந்திரப் பிரதேசம்: 2,807 |
| கருநாடகம்: 4,740 |
| கேரளம்: 1,566 |
| புதுச்சேரி: 53 |
| தமிழ்நாடு: 4,538 |
# ஆனந்த் பக்சி



**ஆனந்த் பக்சி** (*Anand Bakshi*, 21 சூலை, 1930 - 30 மார்ச், 2002) என்பவர் இந்தித் திரைப்பட பாடலாசிரியர் ஆவார்.  

## பிறப்பு
பாக்கித்தானின் இராவல்பிண்டி நகரில் 1930 ஆம் ஆண்டு ஜூலை 21 ஆம் நாள் பிறந்தார்.  

## படிப்பும் பணியும்
இவரது படிப்பு பாதியிலேயே நின்றது. இந்திய கடற்படையில் 2 ஆண்டுகளும் ராணுவத்தில் 6 ஆண்டுகளும் பணியாற்றினார். இந்தியா- பாக்கிஸ்தான் பிரிவினைக்குப் பின்னர் லக்னோ வந்தார். அங்கு டெலிபோன் ஆப்ரேட்டராக பணியாற்றினார். பின்னர் டெல்லி சென்று மோட்டார் மெக்கானிக் வேலை செய்தார். சிறுவயதிலேயே கவிதை எழுதத் தொடங்கினார். இவரது கவிதைத் தொகுப்புகள் இந்திய ராணுவத்தின் சைனிக் சமாசார் என்ற பத்திரிகையில் வெளிவந்தன.  

## திரையுலக பயணம்
ராணுவத்திலிருந்து வெளிவந்த பின்னர் பம்பாயில் இந்தித் திரையுலகில் வாய்ப்புத் தேடி அலைந்தார். நல்ல குரல் வளம் கொண்ட இவர் முதன் முதலாக *மோம் கீ குடியா* என்ற படத்தில் பாடினார். அடுத்து *பாகோம் மே பஹா அயி* என்ற பாடலை பாடினார். தன் *பலா ஆத்மி* திரைப்படத்தில் பாடல் எழுதும் வாய்ப்பும் கிடைத்தது. 1965 ல் வெளிவந்த *ஜப் ஜப் ஃபுல் கிலே* என்ற படத்தில் இவர் இயற்றிய பாடல்களின் வெற்றியால் தான் இவருக்கு இந்தித் திரையுலகில் ஒரு அடையாளம் கிடைத்தது. பாடல்கள் எழுதுவதிலும் பின்னணி பாடுவதிலும் இந்தி திரையுலகில் தனக்கென ஒரு இடத்தைப் பெற்றார். எளிய வார்த்தைகளைப் பயன்படுத்தி சூழலையும் ஆழ்ந்த உணர்வையும் வெளிப்படுத்தினார்.  

## பாடல் எழுதிய திரைப்படங்களில் சில
- அமர் அக்பர் அந்தோனி
- ஏக் தூஜே கே லியே
- அமர் பிரேம்
- ஹரே ராமா ஹரே கிருஷ்ணா
- தில்வாலே துல்ஹனியா லே ஜாயங்கே போன்றவை வெற்றிப் படங்களாக அமைந்தன.

## விருதுகள்
சுமார் 600 படங்களில் 4000 க்கும் மேற்பட்ட பாடல்களை இயற்றியுள்ளார். 3 முறை (1982, 1996, 2000) பிலிம் பேரின் சிறந்த பாடலாசிரியருக்கான விருதுகளைப் பெற்றார்.  

## மறைவு
ஆனந்த் பக்சி 2002-ஆம் ஆண்டு தமது 72 வது வயதில் மறைந்தார். இவர் இறந்தபின் வெளியான மெகபூபா திரைப்படத்தில் இவருடைய பாடல்கள் இடம் பெற்றிருந்தன.
# தேசிய கூட்டுறவு வங்கி

தேசிய கூட்டுறவு வங்கி என்பது 1978 ஆம் ஆண்டின் தேசிய நுகர்வோர் கூட்டுறவு வங்கிச் சட்டத்தால்  ( 95-351)  உருவாக்கப்பட்ட கூட்டுறவு வங்கியாகும். 2015 ஆம் ஆண்டின் இறுதியில் $ 2.2 பில்லியன்களைக் கொண்டு,  முதன்மை மற்றும் கூட்டுறவு நிறுவனங்களுக்கு வணிக வங்கி சேவைகளை வழங்குகிறது.  தேசிய அளவில் பல கிளைகளை கொண்டுள்ளது.  

தேசிய கூட்டுறவு வங்கி இலாபமற்ற  சமூக வளா்ச்சி நிதி நிறுவனத்தின் துணை நிறுவனமாகும்.
# முள்ளிக்கரும்பூர்


**முள்ளிக்கரும்பூர்** (Mullikarambur) என்பது தமிழ்நாட்டின் திருச்சிராப்பள்ளி மாவட்டத்தில் ஸ்ரீ ரங்கம் வட்டத்தில் அந்தநல்லூர் ஒன்றியத்தில் அமைந்துள்ள கிராமமாகும். இந்த கிராமம் மாவட்டத் தலைநகரான திருச்சிராப்பள்ளியிலிருந்து 15 கிலோமீட்டர்(9.3 மைல்) தொலைவில் அமைந்துள்ளது.  

## மக்கள் தொகை விவரம்
2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1640 ஆகும். இவர்களில் பெண்கள் 836 பேரும் ஆண்கள் 804 பேரும் உள்ளனர். இந்த கிராமத்தின் எழுத்தறிவு 82.52% ஆக உள்ளது.
# பிக்னியோஸ்போர்


**பிக்னியோஸ்போா் (Pycniospores** ) என்பது ஒரு வகை பூசணவித்தாகும். இவை தனித்தன்மைப்  பெற்ற கிண்ண வடிவிலான பிக்னியா என்ற அமைப்பிலிருந்து  தோன்றுகின்றன. பெரும்பாலான பூசணங்கள் பாலிலா இனப்பெருக்கத்தின் மூலம் வித்துக்களை தோற்றுவிக்கின்றன. வித்துக்கள், நிறமற்றும் , பச்சை, மஞ்சள், சிவப்பு, பழுப்பு, கருமை, செம்மஞ்சள் நிறத்திலும் காணப்படுகின்றன.  

## மற்ற வகை வித்துக்கள்
; ஸ்ப்பொராஞ்சியோ ஸ்போா்கள்  

இவை ஸ்ப்பொராஞ்சியம் எனப்படும் வித்துப் பையிலிருந்து தோன்றுகின்றன.  
; கொனிடியா  

இவைத் தனித்தன்மை வாய்ந்த கொனிடிய தாங்கியின் நுனிப்பகுதியிலிருந்து தோன்றுகின்றன.  
; ஆய்டியா  

பெரும்பாலான பூசணங்களில் பூஞ்சை இலை குருக்கு சுவா் வழியே பலத் துண்டுகளாக பிளவுப்பட்டு, ஒவ்வொரு சிறுத் துண்டும் முளைத்துத் தோன்றுவதே ஆய்டியா ஆகும்.  
; கிளாமிடோஸ்போா்  

இவை ஆஸ்டியபக்களைப் போலவே தோற்றுவிக்கப்படுகின்றன. ஆனால் இவற்றின் செல்சுவா் தடிப்பானது. நுனிப்பகுதியிலிருந்தும் , இடைப்பகுதியிலிருந்தும் தோன்றுகின்றன.
# யுரிடினோஸ்போர்


**யுரிடினோஸ்போா் (Urediniospores** ) என்பது மெல்லிய செல்சுவா் உடைய பூசணவித்தாகும். இவை யுரிடியம் எனும் அமைப்பிலிருந்து தோன்றுகின்றன.  

## வளா்ச்சி
யுரிடினோஸ்போா்கள் இலையின் அடிப்புரத்தில் உள்ள யுரிடியம் என்னும் அமைப்பிலிருந்து தோன்றுகின்றன.  

## புறத்தோற்றம்
- இவை ஒரே செல்லில் இரட்டை உட்கருக்களைக்  கொண்டவை. கூட்டமாக இருக்கும் போது இவை வெளிா்பழுப்பு நிறத்தில் காணப்படுகிறது. ஆனால் டீலியோஸ்போா்கள் கரும் பழுப்பு நிறத்தில் காணப்படுகின்றன.

## மேலும் காண்க
- Chlamydospore
- Urediniomycetes
- Pycniospore
- Aeciospore
- Teliospore
- Ustilaginomycetes Rust fungus: Spores
# ஆண் முட்டை

**ஆண் முட்டை** என்பது பெண்ணின் முட்டைகளை போல மரபணு உள்ளடக்கங்களைக் கொண்டிருக்கும் ஒரு செயல்முறையின் விளைவு ஆகும் (படியெடுப்பு செயல்முறையில் பயன்படுத்தப்படுவதைப் போலவே ஒரு நுட்பம்). இதன் உள்ளடக்கங்கள் ஆண் டி. என். ஏவுடன் மாற்றப்படும். இத்தகைய முட்டைகளை விந்து மூலம் கருத்தரிக்கலாம். இந்த நடைமுறை **கேலம் மெக்கல்லர்** என்ற ஸ்காட்டிஷ் உயிரியலாளரால் உருவாக்கப்பட்டது. இந்த நுட்பத்தில், இரண்டு ஆண்கள் ஒரு குழந்தையின் உயிரியல் பெற்றோர்களாக இருக்க முடியும். இருப்பினும், இத்தகைய நடைமுறைக்கு ஒரு செயற்கை கருப்பை அல்லது ஒரு வாடகைத் தாயின் தேவை உள்ளது.  

2003ஆம் ஆண்டு, பென்சில்வேனியா பல்கலைக்கழகத்தில் ஆய்வாளர் ஹான்ஸ் ராபர்ட் ஷோலர் ஆண் மற்றும் பெண் டி.என்.ஏவை பயன்படுத்தி முட்டைகளை வெற்றிகரமாக உருவாக்கினார்.